

**MUNICIPIUL TÂRGU MUREȘ**

**România – 540026, Piața Victoriei nr. 3**

**Tel: 0265-268.330 E-mail: infopublic@tirgumures.ro**

**SERVICIUL RELAȚII CU CONSILIERII, SECRETARIAT ȘI ARHIVĂ**

**Nr. 51964/15.10.2025**

**ANUNȚ DE DEZBATERE PUBLICĂ**

În conformitate cu prevederile Legii nr. 52/2003 privind transparența decizională în administrația publică, cu modificările și completările ulterioare, **Municipiul Târgu Mureș** **organizează o dezbatere publică** privind următorul proiect de act normativ:

**Proiect de hotărâre privind aprobarea formei de delegare a serviciilor de transport public de călători în cadrul Asociației de Dezvoltare Intercomunitară de Transport Public Târgu Mureș, precum și aprobarea Studiului de oportunitate, a Caietului de sarcini și Regulamentului serviciului public de transport persoane**

**Dezbaterea,** organizată la solicitarea domnilor Kali István și Pápai László Zsolt, în calitate de președinte județean, respectiv președintele filialei Târgu Mureș, a Partidului Alianța Maghiară din Transilvania, va avea loc în **data de 21.10.2025, începând cu orele 10 ⁰⁰,** **la sediul Municipiului Târgu Mureș,** P-ța Victoriei nr. 3, în sala 45, etaj. 1

**Precizăm faptul că Ordinea de zi a dezbaterii publice are următorul cuprins:**

* **Prezentarea proiectului sus menționat**
* **Sesiune de întrebări și răspunsuri, propuneri.**

Sunt invitate să participe toate persoanele interesate de subiectul dezbaterii. Pentru o bună desfășurare, vă rugăm să pregătiți observațiile punctuale.

Fiecare participant, după intrarea în sala de ședință, se va înscrie pe lista de persoane prezente la dezbaterea publică, având asupra sa actul de identitate, respectiv dovada calității de reprezentant al persoanei juridice, după caz.

Participanții vor avea la dispoziție maxim 5 minute pentru prezentare. Acest interval a fost stabilit pentru a oferi posibilitatea unui număr cât mai mare de participanți să își exprime propunerile și sugestiile referitoare la proiectul de act normativ.

Dezbaterea publică se va încheia în momentul în care toți solicitanții înscriși la cuvânt și-au exprimat recomandările cu referire concretă la proiectul de act normativ în discuție.

Proiectul de hotărâre și documentele aferente acestuia pot fi consultate *la sediul Municipiului Târgu Mureș, P-ța Victoriei nr. 3 și* *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administraţia) *locală/Consiliul Local/Transparenţă Decizională (acte normative)*

Pentru informații suplimentare, vă rugăm să contactați Serviciul Relații cu consilierii, secretariat și arhivă, la telefon: 0265/268 330, int. 192, sau prin intermediul adresei de e-mail: [infopublic@tirgumures.ro](mailto:infopublic@tirgumures.ro).

**Responsabil cu aplicarea prevederilor Legii 52/2003**

**privind transparența decizională în administrația publică**

**Amza Adela Cristina**